L 282/160
MT
Il-Ġurnal Uffiċjali tal-Unjoni Ewropea
31.10.2022
Noti addizzjonali 1.
Għall-finijiet tal-intestatura 2001, il-ħaxix, il-frott, il-ġewż u partijiet oħrajn tal-pjanti tajbin għall-ikel ippreparati jew ippreservati bil-ħall jew bl-aċidu aċetiku jrid ikollhom kontenut ta’ aċidu volatili, ħieles ta’ 0,5 % jew iktar skont il-piż, espress bħala aċidu aċetiku.
Minbarra dan, il-faqqiegħ tas-subintestatura 2001 90 50 ma għandux ikollu kontenut ta’ melħ li jaqbeż it-2,5 % skont il-piż.
2. (a) Il-kontenut taz-zokkrijiet differenti espress bħala sukrożju (kontenut ta’ zokkor) tal-prodotti kklassifikati f’dan il-Kapitolu jikkorrispondi maċċifra indikata b’rifrattometru (użat skont il-metodu preskritt fl-Anness tar-Regolament ta’ Implimentazzjoni (UE) Nru 974/2014 (1)) f’temperatura ta’ 20 °C u mmultiplikata b’wieħed mill-fatturi li ġejjin: — 0,93 fir-rigward tal-prodotti tas-subintestaturi minn 2008 20 sa 2008 80, 2008 93, 2008 97 u 2008 99, — 0,95 fir-rigward tal-prodotti tal-intestaturi l-oħrajn.
Madankollu, il-kontenut taz-zokkrijiet differenti espress bħala sukrożju (kontenut ta’ zokkor) tal-prodotti li ġejjin ikklassifikati f’dan il-Kapitolu: — il-prodotti manifatturati abbażi tal-alki tal-baħar u alki oħrajn ippreparati jew ippreservati minn proċessi mhux previsti fil-Kapitolu 12, — il-prodotti manifatturati abbażi tal-manjoka, tal-ararut, tas-salep, tal-artiċokks, tal-patata ħelwa u għeruq u tuberi simili b’kontenut għoli ta’ lamtu jew inulina tal-intestatura 0714, — il-prodotti manifatturati abbażi tal-weraq tad-dwieli; jikkorrispondu għaċ-ċifra li tirriżulta minn kalkolu mwettaq abbażi tal-kejl li jkun inkiseb permezz tal-metodu tal-kromatografija likwida bi prestazzjoni għolja (il-“metodu HPLC”), bl-użu tal-formula li ġejja: S + (G + F) × 0,95; fejn: “S” huwa l-kontenut ta’ sukrożju stabbilit bl-użu tal-metodu HPLC; “F” huwa l-kontenut ta’ fruttożju stabbilit bl-użu tal-metodu HPLC; “G” huwa l-kontenut ta’ glukożju stabbilit bl-użu tal-metodu HPLC.
(b) L-espressjoni “Valur Brix”, imsemmija fis-subintestaturi tal-intestatura 2009, tikkorrispondi għaċ-ċifra indikata b’rifrattometru (użat skont il-metodu spjegat fl-Anness tar-Regolament ta’ Implimentazzjoni tal-Kummissjoni (KEE) Nru 974/2014 (1)) f’temperatura ta’ 20 °C. 3.
Il-prodotti tas-subintestaturi 2008 20 to 2008 80, 2008 93, 2008 97 u 2008 99 għandhom jitqiesu li fihom iz-zokkor miżjud meta l-“kontenut ta’ zokkor” tagħhom jaqbeż skont il-piż il-perċentwali mogħtija hawn isfel, skont it-tip ta’ frotta jew il-parti tajba għall-ikel tal-pjanta kkonċernata: — l-ananas u l-għeneb: 13 %, — frott ieħor, inkluż taħlitiet tal-frott, u partijiet oħrajn tal-pjanti tajbin għall-ikel: 9 %. 4.
Għall-finijiet tas-subintestaturi 2008 30 11 sa 2008 30 39, 2008 40 11 sa 2008 40 39, 2008 50 11 sa 2008 50 59, 2008 60 11 sa 2008 60 39, 2008 70 11 sa 2008 70 59, 2008 80 11 sa 2008 80 39, 2008 93 11 sa 2008 93 29, 2008 97 12 sa 2008 97 38 u 2008 99 11 sa 2008 99 40, l-espressjonijiet li ġejjin għandhom it-tifsira li qed tingħatalhom hawnhekk: — “qawwa alkoħolika effettiva skont il-massa”: in-numru ta’ kilogrammi ta’ alkoħol pur li jkun hemm f’100 kg tal-prodott.
(1) Ir-Regolament ta’ Implimentazzjoni tal-Kummissjoni (UE) Nru 974/2014 tal-11 ta’ Settembru 2014 li jistabbilixxi l-metodu rifrattometru biex jitkejjel residwu xott solubbli fi prodotti proċessati minn frott u ħaxix għall-finijiet tal-klassifikazzjoni tagħhom fin-Nomenklatura Magħquda (ĠU L 274, 16.9.2014, p. 6).